काेटा। पॉलीथिन के खिलाफ चल रहे अभियान के तहत प्रशासन ने शुक्रवार को सब्जीमंडी स्थित जीएमए प्लाजा के तीन व्यापारियों के यहां छापा मारकर 750 किलो प्लास्टिक की थैलियां जब्त कर लीं। कार्रवाई के दौरान पॉलीथिन की दुकान लगाने वाले तीन व्यापारी अपनी फर्म बंद करके भाग गए।
अब प्रशासन बाहर से आने वाले वाहनों की निगरानी कर रहा है। इसमें ट्रकों के अलावा, रेल व बसें भी शामिल हैं। शुक्रवार को उपायुक्त राजेन्द्र सिंह चारण व राजेश डागा के निर्देशन में राकेश व्यास की टीम ने पहले तो रेलवे स्टेशन पर पहुंचकर ट्रेनों को चैक किया। इस दौरान उन्होंने ट्रांसपोर्टरों का माल भी जांचा। इसके बाद सूचना मिलने पर जीएमए प्लाजा में छापा मारा। शेष
उन्हें पहले यहां तीन ही व्यापारियों के यहां पॉलीथिन बिकने की सूचना मिली थी, लेकिन वहां पहुंचने पर पता चला कि यहां छह व्यापारी यह काम कर रहे हैं। टीम ने रघुवंश ट्रेडर्स, बीपी ट्रेडर्स तथा वीएस ट्रेडर्स पर कार्रवाई की। यहां से बड़ी मात्रा में प्रतिबंधित व गैर प्रतिबंधित पॉलीथिन की थैलियां मिलीं। प्रतिबंधित थैलियों को बोरे में भरकर सीज किया गया। जिस समय यह कार्रवाई चल रही थी, बाकी तीन व्यापारियों को इसकी भनक लग गई। वे दुकानों के शटर गिराकर वहां से भाग गए।
शपथपत्र भरवाया- आगे से नहीं बेचेंगे पॉलीथिन
जिन व्यापारियों से पॉलीथिन जब्त की गई, उनसे भविष्य में इसका व्यापार नहीं करने के लिए लिखवा लिया गया है। उन्हें ताकीद भी कर दिया गया है कि दुबारा पॉलीथिन पाई गई तो उनके खिलाफ कानूनी कार्रवाई की जाएगी। इसी प्रकार प्रशासन की एक टीम ने जवाहर नगर में 90 दुकानों की जांच करके वहां से 40 किलो पॉलीथिन जब्त की।
(पॉलीथिन मिली तो दो दिन के लिए सीज होगी दुकान - पढ़ें सिटी फ्रंट पेज पर )
hin_Deva hin_Deva hin_Deva hin_Deva hin_Deva hin_Deva